《东阙池上作次杭世卿吏部韵》
明代·顾清

灵沼溶溶雨欲飞，水东林苑望中微。云光倒涌金堤去，寒色遥从锦树归。

诗出镐京歌在藻，地因龙首忆承晖。君王自是稀游衍，鱼鸟无从识画衣。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。